**6. Oppilashuoltosuunnitelman toteuttaminen ja seuraaminen**

**6.1. Oppilashuoltosuunnitelman toteuttaminen ja seuraaminen Iittalan yhtenäiskoulussa lukuvuonna 2017-2018.**

Tämän arviointiosan on koonnut Siukku Erola 5.6.2018. Se esitellään yhteisöllisen oppilashuoltoryhmän kokouksessa 23.8.2018, jolloin asetetaan tavoitteet yhteisöllisen oppilashuollon toiminnalle Iittalan yhtenäiskoulussa lukuvuodeksi 2017 - 2018.

**Työsuunnitelma lukuvuonna 2017 - 2018**

1. Dialogisuus ja restoratiivisuus toimintakulttuuriksi koko kouluyhteisöön oppilaiden, huoltajien ja henkilökunnan kohdalla.

Arviointi:

* Vertaissovittelutoiminta-Verso on koulussamme jo vakiintunut toimintamalli. Versotoiminta on ollut aktiivisesti koko lukuvuoden. Koulussamme toimii 5 opettajaa Verso-ohjaajina ja heitä johtaa lehtori Vesa Lehtomäki. 22.2.2018 Suomen sovittelufoorumin Verso-kouluttajat kävivät koulullamme kouluttamassa yli kahtakymmentä oppilasta ja opettajaa.
* Friends on lasten ja nuorten mielen hyvinvointia edistävä sekä ahdistusta ja masennusta ennaltaehkäisevä ohjelma. Se opettaa lapsia ja nuoria tunnistamaan ja käsittelemään tunteita, kannustaa myönteisiin ajattelumalleihin sekä tarjoaa selviytymiskeinoja vastoinkäymisten ja pettymysten kohtaamiseen. Koulussamme Friends-tunteja pidettiin 1., 4. ja 7. -luokan oppilaille. Friends-jaksoon on sisältynyt yhteensä 20 oppituntia. Tunteja on ollut suunnittelemassa ja toteuttamassa luokanopettajat ja -valvojat, oppilashuollon psykologi Katja Poikkimäki, eo. Helka Yletyinen, nuorisotyöntekijä Kukka Heiskanen ja kuraattori Laura Eerola.

Kuraattori Laura Eerola on osallistunut kevätlukukaudella nuokkari-iltoihin Hukarilla kerran kuukaudessa yhdessä nuorisotyöntekijä Kukka Heiskasen kanssa.

Kehittäminen

Verso- ja Friends-toimintaa jatketaan ja kehitetään Iittalan yhtenäiskoulussa. opettajat ja ohjaajat osallistuvat jatkossakin restoratiivisiin koulutuksiin.

Kuraattorin nuokkari-illat jatkuvat 1 kerta / kuukausi.

2. Tasa-arvosuunnitelman ja yhdenvertaisuussuunnitelman toteuttaminen käytännössä

Arviointi:

Opetus- ja kulttuuriministeriön tiedotteessa 6.3.2018 todetaan:

”Oppilaitoksilla on yksiselitteinen lain tuoma velvoite ehkäistä ennalta seksuaalista häirintää ja puuttua siihen. Julkisuudessa esillä olleet tapaukset ja kouluterveyskyselyt paljastavat, että seksuaalista häirintää kuitenkin esiintyy eikä esiin tulleisiin tilanteisiin ole aina puututtu asianmukaisesti. ”

Iittalan yhtenäiskulussa pidettiin yläkoulun oppilaille tunti seksuaalisen häirinnän ehkäisemisestä aiempana vuonna pidetyn tasa-arvoa ja yhdenvertaisuutta käsittelevien tuntien sijasta. Tosin seksuaalista häirintää ehkäisevien teemojen käsittelyssä sivuttiin luonnollisesti myös tasa-arvo- ja yhdenvertaisuusteemoja.

Kehittäminen:

Jatkossa nämä teemat yhdistetään ja suunnitellaan käytäntö, jossa kaikki oppilaat osallistetaan näiden teemojen käsittelyyn. Henkilökuntaa koulutetaan em. teemojen käsittelyyn.

1. Yhteistyön lisääminen vanhempainyhdistyksen kanssa yhteisöllisessä oppilashuollossa sekä yleisesti koulun toiminnassa

Arviointi:

Iittalan yhtenäiskoulun vanhempainyhdistys Iittalan kouluvanhemmat ry. toimii aktiivisesti yhteistyössä koulun henkilökunnan kanssa. Yhdistys järjesti mm. Kodin ja koulun illan oppilaille ja heidän vanhemmilleen 28.9.2017. Kalvolan MLL, johon kuuluu myös paljon oppilaiden huoltajia, järjesti alkuopetuksen oppilaille mediataitokoulutuksen. Huoltajat ja opettajat pitivät koulutusta tärkeänä. Kustannukset koulutuksesta jaettiin MLL:n ja koulun kanssa. Kouluvanhempien edustajat osallistuvat lukuvuoden aikana yhteisöllisen opiskeluhuoltoryhmän suunnittelu- ja arviointikokoukseen. Vanhempia on myös kuultu suunnitellessa kerhoja ja valinnaisainekursseja.

Opetushallitus kuvaa verkkosivuillaan kodin ja koulun yhteistyötä seuraavasti:

”Koulun ja kodin yhteistyötä tehdään monin tavoin. Opettaja ja vanhemmat voivat yhdessä neuvotella, miten yhteistyötä käytännössä tehdään ja miten tietoja vaihdetaan. Koulun ja kodin välistä yhteistyötä ovat esimerkiksi vanhempainillat, juhlat, avoimien ovien päivät ja yhteiset retket. Omalla luokalla yhteistyömuotoja voivat olla vanhempien kokoukset ja keskustelutilaisuudet, lapsen opiskelun tavoitteita ja arviointia koskevat keskustelut, luokkatoimikunta sekä luokan omat juhlat ja retket. Kirjalliset tiedotteet, sähköpostiviestit, reissuvihkot ja puhelinkeskustelut ovat myös osa yhteistyötä.”

Kehittäminen:

Koulussamme halutaan kuulla huoltajia ja ottaa heidät mukaan entistä vahvemmin koulun kehittämis- ja suunnitteluprosesseihin. Yhteiset tapaamiset opiskeluhuoltoryhmän kokouksissa ja muu yhteydenpidon avulla järjestetään tapahtumia ja juhlia.

**Tavoitteiden asettelua** yhteisöllisen oppilashuoltoryhmän toiminnan tiedottamisesta lukuvuodelle 2017–2018 opettajien palautteen perusteella

1. Lukuvuonna 2017–2018 yhteisöllisen oppilashuoltoryhmä julkaisee muistiot: Onedrive / Iittalan yhtenäiskoulu / Tiedostot / Yhteisöllinen oppilashuoltoryhmä 2017–2018

Arviointi:

Yhteisöllisen opiskeluhuoltoryhmän kokousten muistiot on jaettu opettajille sähköpostin välityksellä.

2. Palaverit nivelvaiheisiin sekä 1. luokan jälkeen

Arviointi:

Nivelvaihekeskusteluja on pidetty. Tapaamisten tarve käsitellään syyslukukauden alussa.

3. Päivitys yhteisöllisen oppilashuoltoryhmän toiminnasta jokaisessa opettajankokouksessa

Arviointi:

Apulaisrehtori on opettajainkokouksissa tiedottanut yhteisöllisen opiskeluhuoltoryhmän toiminnasta.

4. Lisäksi yhteisöllisestä oppilashuoltoryhmän toiminnasta tiedottaminen vanhemmille edelleen lukuvuositiedotteen sekä Wilma-sivujen kautta

Arviointi:

Lukuvuositiedotteessa on kerrottu yhteisöllisen oppilashuoltoryhmän toiminnasta ja henkilöstöstä. Wilma-sivujen kautta tiedottamista ei lukuvuonna 2017-2018 ole tapahtunut.